**UGOVOR O NABAVCI USLUGE DUGOROČNOG NAJMA VOZILA**

Zaključen u Sarajevu dana \_\_\_\_\_\_\_\_\_\_\_\_\_\_\_2025. godine, između ugovornih strana:

1. **G-Petrol d.o.o. Sarajevo**, sa sjedištem u Sarajevu, Marka Marulića br. 2 (Lamela B), Sarajevo, Bosna i Hercegovina, upisan u registar Općinskog suda u Sarajevu MBS 65-01-0638-11, JIB: 4209277550009, koga zastupa direktor Milan Čolović,(**u daljem tekstu: Naručilac**), sa jedne strane,

i

1. **\_\_\_\_\_\_\_\_\_\_\_\_\_\_\_\_** sa sjedištem u **\_\_\_\_\_\_\_\_\_\_\_\_\_\_\_\_**, ulica **\_\_\_\_\_\_\_\_\_\_\_\_\_\_\_\_**Matični broj: **\_\_\_\_\_\_\_\_\_\_\_\_\_\_\_\_** JIB: **\_\_\_\_\_\_\_\_\_\_\_\_\_\_\_\_**, PIB **\_\_\_\_\_\_\_\_\_\_\_\_\_\_\_\_**, koga zastupa **\_\_\_\_\_\_\_\_\_\_\_\_\_\_\_\_**, Direktor, (u daljem tekstu: **Izvršilac**)

**KONSTATACIJE:**

Ugovorne strane saglasno konstatuju:

* da je Naručilac sproveo postupak nabavke usluge dugoročnog najma vozila po lotovima, odnosno LOT 1 - \_\_\_ (\_\_\_\_\_\_) biznis vozilo LOT 2 - (\_\_\_\_) viša sredna klasa i LOT 3 – ( ) srednja klasa (u daljem tekstu: Vozila);
* da je Izvršilac dostavio konačnu Ponudu broj**\_\_\_\_\_\_\_\_\_\_\_\_\_\_\_\_**od **\_\_\_\_\_\_\_\_\_\_\_\_\_\_\_\_**. godine koja zajedno sa Tehničkom specifikacijom vozila čini sastavni dio Ugovora (u daljem tekstu zajedno kao: Prilog br.1);

1. PREDMET UGOVORA

1.1. Izvršilac se obavezuje da za potrebe Naručioca izvrši usluge bliže određene u Prilogu br. 1, na način i pod uslovima utvrđenim ovim Ugovorom i Prilogom br. 1, a Naručilac je dužan da plati izvršene usluge u obimu i na način predviđen ovim Ugovorom i Prilogom br. 1.

Momentom preuzimanja Vozila, kao i zamenskog vozila, te obostranim potpisivanjem Zapisnika o primopredaji iz člana 3.1. Ugovora, na Naručioca prelaze svi rizici vezani za korištenje predmeta najma.

Naručilac je dužan da sve eventualne prigovore vezane za stanje i izgled vozila istakne prilikom primopredaje vozila odmah i bez odlaganja, a u protivnom, smatraće se da su vozila predata u ispravnom stanju.

2. CIJENA I NAČIN PLAĆANJA

2.1. Naručilac će izvršene usluge platiti po cijenama i uslovima navedenim u Prilogu br.1, na osnovu računa koji je Izvršilac dostavio Naručiocu u blagovremenom roku, i to najviše do ukupnog iznosa za:

**LOT 1: \_\_\_\_\_\_\_\_\_\_\_\_\_\_\_\_ KM sa pdv-om**

**LOT 2: \_\_\_\_\_\_\_\_\_\_\_\_\_\_\_\_ KM sa pdv-om**

a što predstavlja cenu za najam vozila za period od 48 meseci (4 godine).

U cenu iz člana 2.1. nije uračunat najam zamenskog vozila do isporuke novog ukoliko to bude potrebno Naručiocu.

Izvršilac je dužan da izda račun u skladu sa važećim propisima, u suprotnom Naručilac ima pravo da odbije plaćanje fakture koja u pogledu sadržine ne ispunjava uslove predviđene važećim propisima u Bosni i Hercegovini.

Izvršilac šalje račun putem preporučene pošte sa povratnicom ili ga neposredno dostavlja Naručiocu na adresu koja je data u članu 9.8. Ugovora.

2.2. Cijene navedene u Prilogu br.1 su fiksne tokom trajanja ugovora i obuhvataju sve troškove: registracija, zeleni karton, porez, kasko osiguranje, održavanje, redovni servis u skadu sa preporukom proizvođača, call servis i podrška od 0-24, popravka i saniranje izvanrednih kvarova u vremenu trajanja najma, zamjensko vozilo u periodu najma novog vozila koje je Ponuđač dužan da isporuči najduže za 48h od trenutka nastanka potrebe za istim (kvar, udes novog vozila, krađa….), održavanje guma i zamjena u skladu sa preporukom proizvođača, troškovi ugradnje i korišćenja GPS uređaja na 11 vozila sa dostavljanjem pristupnih šifara Naručiocu i sve ostale skrivene troskove koji se mogu pojaviti tokom trajanja ovog ugovora. Dodatni kilometri se neće naplaćivati. Izvršilac je dužan da u vozila o svom trošku ugradi mehaničku ili alarm zaštitu.

U slučaju krađe, totalne štete ili druge situacije koja dovodo do trajne nemogućnosti korišćena Vozila, Izvršilac je dužan da u roku od 30 dana isporuči vozilo iste marke, boje i karakteristika sa istim ili manjim brojem kilometara. Ovo se odnosi na vozio koje nije zamensko vec ce nastaviti da se koristi po ugovoru.

Dodatni kilometri se neće naplaćivati.

2.3. Plaćanje izvršenih usluga izvršiće se u skladu sa Prilogom br. 1 i to na sljedeći način:

* **\_\_\_\_\_\_\_\_\_\_\_\_\_\_\_\_ KM bez** pdv-a odnosno **\_\_\_\_\_\_\_\_\_\_\_\_\_\_\_\_ KM sa PDV-om**- primjenom obračunskog plaćanja odnosno kompenzacijom između Izvršioca i Naručioca.
* **ostalo** - bezgotovinski, prenosom novca na račun Izvršioca u roku od **\_\_\_\_\_\_\_\_\_\_\_\_\_\_\_\_** dana od dana ispostavljanja računa.

Račun se dostavlja do \_\_\_\_ u mesecu za prethodni mesec.

2.4. Sva plaćanja po Ugovoru vrše se u konvertibilnim markama.

2.5. U slučaju blokade računa Izvršioca, Naručilac neće vršiti obračunsko plaćanje Izvršiocu, odnosno, ugovorena valuta plaćanja se produžava do momenta deblokade računa.

2.6. Obaveza plaćanja usluge je izvršena kada Naručilac izvrši plaćanje banci Izvršioca, odnosno kada sredstva budu evidentirana na računu Izvršioca što se dokazuje izvodom banke, odnosno kada se dostavi potvrda o izvršenom obračunskom plaćanju.

3. PRIMOPREDAJA VOZILA I REKLAMACIJA

3.1.Lice koje za Izvršioca potpiše Zapisnik prilikom primopredaje vozila iz člana 1 tačka 1.1. Ugovora, smatra se ovlašćenim licem Izvršioca.

3.2. Ovlašćeno lice Naručioca će o svim primjedbama i uočenim nedostacima prilikom primopredaje vozila, sačiniti zapisnik o reklamaciji u kome će između ostalog navesti sve uočene nedostatke, kao i druge podatake relevantne za sagledavanje činjeničnog stanja, uz određivanje roka za otklanjanje utvrđenih nedostataka.

U slučaju da Izvršilac ne otkloni nedostatke na način i u roku predviđen u prethodnom stavu, Naručilac ima pravo da raskine Ugovor i da zahtijeva naknadu štete koja nastane po tom osnovu.

Izvršilac je dužan da naknadi štetu koju Naručilac pretrpi po osnovu iz prethodnog stava.

Zapisnik o reklamaciji obavezno sadrži:

- Broj i datum Ugovora i Priloga;

- Broj i datum Zapisnika o primopredaji vozila;

- adrese Ugovornih strana.

3.3. Odredbe člana 3. će se primjenjivati i u slučaju korištenja zamjenskog vozila.

4. UGOVORNA KAZNA

4.1. Ako Izvršilac bez krivice Naručioca ne izvrši ugovorene usluge u rokovima utvrđenim u Prilogu br. 1, odnosno ako Izvršilac svojom krivicom zakasni sa predajom vozila ili zamjenskog vozila dužan je da Naručiocu plati ugovornu kaznu u iznosu od **150** KM bez PDV-a za svaki dan zakašnjenja.

Ukupna visina ugovorne kazne iz prethodnog stava može iznositi najviše do 10 % od ukupne cijene iz člana 2.1.

4.2. Ugovorne strane su saglasne da obaveza Izvršioca za plaćanje ugovorne kazne dospijeva samim padanjem u docnju, bez obaveze Naručioca da ga o tome upozori, a Naručilac je ovlašćen da naplati ugovornu kaznu, odnosno da iznos ugovorne kazne prebije na teret bilo kog drugog potraživanja koje Izvršilac ima prema Naručiocu, s tim što je Naručilac dužan da o izvršenoj naplati – prebijanju, obavijesti Izvršioca.

4.3. Naplata ugovorne kazne ne oslobađa Izvršioca obaveze da u cjelosti izvrši predmet Ugovora .

4.4. Ukoliko je šteta koju je pretrpio Naručilac veća od najviše obračunatog iznosa ugovorne kazne, Naručilac ima pravo na naplatu razlike između pretrpljene štete i iznosa ugovorne kazne.

5.VIŠA SILA I SANKCIONA KLAUZULA

5.1. Dejstvo više sile se smatra za slučaj koji oslobađa od odgovornosti za neizvršavanje svih ili nekih ugovorenih obaveza i za naknadu štete za djelimično ili potpuno neizvršenje ugovorenih obaveza – onu ugovornu stranu kod koje je nastupio slučaj više sile, ili obe ugovorne strane kada je kod obe ugovorne strane nastupio slučaj više sile, a izvršenje obaveza koje je onemogućeno zbog dejstva više sile odlaže se za vrijeme njenog trajanja.

5.2 Pod dejstvom više sile se podrazumeva naročito sljedeće: požar, poplava, zemljotres, ratno stanje, mobilizacija, neprijateljsko djelovanje, pobuna, štrajk (pod uslovom da je štrajk nije nastupio kod ugovorne strane koja se poziva na viša silu), sabotaža, epidemija, saobraćajna i prirodna katastrofa, uvođenje embarga, blokade ili sankcije od strane organa ili organizacija međunarodne zajednice ili nekoliko država, akt organa međunarodne zajednice uperen protiv bilo koje od ugovornih strana, blokade organizovane od trećih lica, remontne aktivnosti ili veće havarije – koje za posljedicu imaju dužu obustavu ili prekid rada ugovornih strana, kao i nastupanje drugih događaja koji ne zavise od volje jedne ili obeju ugovornih strana, a koji u potpunosti ili djelimično sprječavaju ili onemogućavaju jednu od ugovornih strana, ili obje ugovorne strane, da izvrše ugovorne obaveze, a ugovorna strana ili ugovorne strane ih nisu mogle predvidjeti ili izbjeći.

5.3. Ugovorna strana kojoj je izvršavanje ugovornih obaveza onemogućeno usljed dejstva više sile je u obavezi da odmah, bez odlaganja, pisanim putem obavijesti drugu ugovornu stranu o nastanku ovih okolnosti i njihovom procijenjenom ili očekivanom trajanju, uz istovremeno dostavljanje dokaza o postojanju više sile.

5.4. Ugovorna strana kod koje je nastupio slučaj više sile, dužna je da preduzima sve potrebne radnje radi otklanjanja posljedica koje onemogućavaju izvršavanje njenih ugovornih obaveza, da pisano obavještava drugu ugovornu stranu koliko će trajati prepreke prouzrokovane višom silom u odnosu na izvršavanje ugovornih obaveza, kao i da drugu ugovornu stranu odmah pisano obavijesti o prestanku dejstva više sile. Ova odredba se na odgovarajući način primjenjuje i kada je slučaj više sile nastupio kod obe ugovorne strane.

5.5. Za vrijeme trajanja više sile svaka ugovorna strana snosi svoje troškove.

5.6. Ako djelovanje više sile spriječi ugovorne strane da izvršavaju svoje obaveze ili dio svojih obaveza u periodu dužem od 30 (trideset) kalendarskih dana, ugovorne strane će se sporazumjeti o daljem postupanju u izvršavanju odredaba Ugovora i o tome će zaključiti Aneks ovog Ugovora. U suprotnom svaka strana ima pravo na jednostrani raskid Ugovora. U slučaju raskida Ugovora po ovom osnovu nijedna strana nema pravo na naknadu štete.

5.7. Međusobno obavještavanje ugovornih strana u slučaju nastupanja više sile, vrši se isključivo u pisanoj formi.

5.8. U slučaju kada Naručilac od drugog izvršioca pribavi izvršenje Usluga u obimu koji je trebalo da izvrši Izvršilac, zato što je Izvršilac sprečen da izvrši Usluge usled dejstva više sile, tada će ukupna cijena iz tačke 2.1 Ugovora biti srazmjerno umanjena a Naručilac usljed toga neće biti odgovoran Izvršiocu ni za kakve troškove i/ili štetu.

5.9. Međunarodne sankcije prema ovom Ugovoru podrazumijevaju, uključujući, ali ne ograničavajući se na, bilo koje restriktivne mjere ili sankcije koje nameće bilo koje tijelo ili organ Ujedinjenih nacija (UN), Evropske unije (EU) ili njene države članice, Ujedinjenog Kraljevstva (UK) ili Sjedinjenih Američkih Država (SAD) ("Međunarodne sankcije").

5.10. Izvršilac je u obavezi da obavijesti Naručioca ako Izvršilac postane predmet međunarodnih sankcija koje ograničavaju transakcije koje su obuhvaćene ovim Ugovorom. Obavještenje se dostavlja u pisanoj formi, bez odlaganja, a u svakom slučaju u periodu ne dužem od 7 kalendarskih dana od dana kada je postao predmet međunarodnih sankcija. Neobavještavanje u propisanom roku daje Naručiocu pravo da obustavi ili raskine Ugovor bez prethodne najave.

5.11. U slučaju da Izvršilac postane predmet međunarodnih sankcija koje ograničavaju transakcije koje su obuhvaćene ovim Ugovorom, Ugovorne strane će bez odlaganja, a u svakom slučaju ne duže od (30) kalendarskih dana od dana obavještavanja propisanog u stavu 10.2 ovog člana, uložiti sve napore da izmjene odredbe ovog Ugovora, kako bi se u potpunosti ispoštovala propisana ograničenja predviđena međunarodnim sankcijama. Neizmjenjivanje odredbi ovog Ugovora u roku (30) dana daje Naručiocu pravo da obustavi ili raskine ovaj Ugovor bez prethodne najave.

5.12. Izvršilac je u obavezi da obavijesti Naručioca ako Izvršilac postane predmet međunarodnih sankcija koje zabranjuju transakcije koje su obuhvaćene ovim Ugovorom. Obavještenje se dostavlja u pisanoj formi, odmah nakon što Izvršilac postane predmet međunarodnih sankcija. U svakom slučaju, ako Izvršilac postane predmet međunarodnih sankcija koje zabranjuju transakcije koje su obuhvaćene ovim Ugovorom Naručilac ima pravo da obustavi ili raskine ovaj Ugovor bez prethodne najave.

5.13. Ukoliko obustava Ugovora traje u kontinuitetu (30) kalendarskih dana, Naručilac ima pravo na jednostrani raskid Ugovora.

5.14. U slučaju obustave ili raskida Ugovora kako je predviđeno u stavovima 5.10-5.13 ovog člana, Izvršilac se odriče svih svojih potraživanja i oslobodiće Naručioca odgovornosti u vezi sa obustavom ili raskidom Ugovora, osim u vezi sa pravima koja dospijevaju po Ugovoru, a koja su nastala prije nego što je Naručilac postao predmet međunarodnih sankcija.

GARANCIJA ZA DOBRO IZVRŠENJE POSLA

6.1.Prilikom potpisivanja Ugovora, Izvršilac će Naručiocu predati instrument obezbjeđenja za dobro izvršenje posla u vidu blanko sopstvene/ih mjenice/a, sa klauzulom ’’bez protesta’’ i mjenično ovlašćenje za popunjavanje mjenice na iznos **20** % od ukupne cijene za oba LOT-a sa obračunatim PDV-om, sve ovjereno pečatom Izvršioca i potpisano od strane zakonskog zastupnika Izvršioca i karton deponovanih potpisa lica ovlašćenih za zastupanje ovjerenih od strane banke.

Ovlašćenja sa dokumentacijom glasi na G-Petrol d.o.o. Sarajevo i predaju se zajedno sa jednim primerkom fotokopiranog ugovora, na adresu \_\_\_\_\_\_\_\_\_\_\_\_\_\_\_\_\_\_\_, sa naznakom: Mjenica za usluge dugoročnog najma vozila za \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

6.2. Naručilac će podnijeti na naplatu mjenicu/e iz stava 1. ovog člana ukoliko Izvršilac u roku i na način utvrđen ovim Ugovorom ne ispuni svoje ugovorene obaveze.

6.3. Ukoliko tokom važenja Ugovora Naručilac iskoristi mjenicu iz stava 6.1. ovog člana Izvršilac je dužan da novu mjenicu i novo mjenično ovlašćenje, pod uslovima iz stava 6.1. ovog člana dostavi Naručiocu u roku od 8 dana od dana kada ga Naručilac pozove da to učini. Ukoliko Izvršilac to ne učini, Naručilac ima pravo da raskine ovaj Ugovor, uz pravo na naknadu štete.

6.4. U slučaju nastanka štete za Naručioca, čiji je iznos veći od iznosa garancije za dobro izvršenje posla iz stava 6.1. ovog člana, tada je Izvršilac dužan da plati Naručiocu i onaj iznos naknade štete koji prelazi iznos garancije iz stava 6.1. ovog člana.

6.5. Naručilac će vratiti neiskorišćenu mjenicu/e po isteku 30 dana od dana izvršenja ugovorenih obaveza Izvršioca.

7. RASKID I OTKAZ UGOVORA

7.1. Naručilac može da otaže ovaj Ugovor u svako doba dostavljanjem izjave o otkazu u pismenoj formi Izvršiocu, sa otkaznim rokom od 15 dana.

Otkazni rok počinje da teče danom prijema izjave o otkazu.

Naručilac se obavezuje da Izvršiocu isplati cijenu za usluge koje su izvršene zaključno sa danom isteka otkaznog roka.

Naručilac neće biti odgovoran za eventualnu štetu koju bi po ovom osnovu mogao da pretrpi Izvršilac.

7.2. Ugovorne strane mogu sporazumno da raskinu Ugovor, a sporazumom o raskidu ugovora utvrđuju se visina i način ispunjenja međusobnih dospjelih obaveza do dana sporazumnog raskida Ugovora.

7.3. Naručilac može da raskine Ugovor, putem dostavljanja Izvršiocu pisanog bavještenja o neispunjenju ugovornih obaveza.

7.4. Ugovor se ne može raskinuti zbog neispunjenja neznatnog dijela ugovorene obaveze.

8. RJEŠAVANJE SPOROVA

8.1. Svi sporovi ili nesuglasice koje nastanu između Ugovornih strana tokom realizacije ovog Ugovora, ili u vezi sa njim rješavaju se sporazumno, u roku od 15 kalendarskih dana od dana kada jedna ugovorna strana pisanim putem obavesti drugu ugovornu stranu o postojanju spornog pitanja i predloži pokušaj postizanja sporazumnog rešenja spornog pitanja..

8.2. U slučaju nemogućnosti sporazumnog rješenja spor će biti riješen pred stvarno nadležnim sudom u Sarajevu.

9. ZAVRŠNE ODREDBE

9.1. Ovaj Ugovor se smatra zaključenim i stupa na snagu danom obostranog potpisivanja i važi 48 meseci (4 godine) od 01.01.2026. godine.

9.2.Ugovorne strane su saglasne da se ovaj Ugovor prije isteka roka iz tačke 9.1 može produžiti za naredni period od 12 mjeseci u kom slučaju će ugovorne strane zaključiti aneks ovog Ugovora.

9.3. Naručilac ima pravo da u toku važenja Ugovora uputi Izvršiocu zahtijev za proširenje ugovorene usluge.

Na dan usvajanja nove/dodatne ponude Izvršioca, date na osnovu usvojenog zahtijeva Naručioca iz stava 1 ove tačke, sačinjava se Aneks Ugovora, sa izmijenjenim i dopunjenim prilogom, u kome se definiše Usluga iz stava 1 ove tačke koji potpisuju ovlašćeni predstavnici obje ugovorne strane.

Prilog iz prethodnog stava ove tačke, čini sastavni dio Aneksa ovog ugovora.

9.4. Ugovor prestaje ispunjenjem maksimalne vrijednosti navedene u tački 2.1. ovog Ugovora, ili protekom roka na koji je zaključen, u zavisnosti koji od uslova prvi nastupi.

9.5.Ugovorne strane su saglasne da se na sve odnose i pitanja koja nisu regulisana odredbama ovog Ugovora, primjenjuju odredbe Zakona o obligacionim odnosima, i drugih važećih propisa, koji regulišu predmet Ugovora.

9.6. Obaveze Ugovornih strana u pogledu povjerljivosti izvršavaće se u skladu sa posebnim međusobno zaključenim Ugovorom o povjerljivosti broj **\_\_\_\_\_\_\_\_\_\_\_\_\_\_\_\_** od **\_\_\_\_\_\_\_\_\_\_\_\_\_\_\_\_**. godine.

9.7. Nijedna Ugovorna strana nema pravo prenosa prava i obaveza iz ovog Ugovora na treća lica bez prethodnog pisanog odobrenja druge strane.

9.8. Sva obavještenja, zahtjevi i druga prepiska u toku trajanja ovog Ugovora, između ugovornih strana, vrši se u pisanoj formi, i to: prepručenom poštom sa povratnicom ili direktnom dostavom na adresu ugovorne strane ili putem i-mejla.

Ugovorne strane su saglasne da se sva obavještenja, zahijevi i druga prepiska u toku trajanja ovog Ugovora dostavljaju na sljedeću adresu:

**Za Naručioca**

G-Petrol d.o.o. Sarajevo

Nataša Butorović

Menadžer za podršku poslovnim procesima nabavke

G-Petrol d.o.o. Sarajevo

+387 66 915 734

+387 51 971982

[natasa.butorovic@nis.](mailto:natasa.butorovic@nis.)rs

Za Izvršioca:

\_\_\_\_\_\_\_\_\_\_\_\_\_

Kontakt osoba: \_\_\_\_\_\_\_\_\_\_\_\_\_\_Funkcija: \_\_\_\_\_\_\_\_\_\_\_\_\_\_

Adresa: \_\_\_\_\_\_\_\_\_\_\_\_\_\_grad\_\_\_\_\_\_\_\_\_\_\_\_\_\_

Mоb: \_\_\_\_\_\_\_\_\_\_\_\_\_\_

E mail \_\_\_\_\_\_\_\_\_\_\_\_\_\_

Sastavni dio ovog Ugovora je Izjava o vlasničkoj strukturi (Prilog broj 2). U slučaju nastanka promjena vezano za lanac vlasnika Izvršioca, uključujući beneficijare (između ostalog, krajnje) i (ili) u izvršnim organima Izvršioca, Izvršilac prezentuje Naručiocu informacije o promjenama putem elektronske pošte, na adresu [amir.pecar@nis.eu](mailto:amir.pecar@nis.eu) u roku od 3 (tri) kalendarska dana od nastanka takvih promjena, koje treba da budu potkrepljene odgovarajućim dokumentima.

Naručilac ima pravo da jednostrano odustane od izvršenja Ugovora u slučaju da Izvršilac ne izvrši obaveze koje su predviđene prethodnim stavom ovog Ugovora.

U tom slučaju se Ugovor smatra raskinutim, počev od datuma kada je Izvršilac dobio pismeno obaveštenje kompanije Naručioca o tome da ona odustaje od izvršenja Ugovora ili pak od nekog drugog datuma koji je naveden u takvom obaveštenju.

9.9. Ovaj Ugovor je sačinjen u 2 (dva) istovjetna primjerka od kojih svaka ugovorna strana zadržava po 1 (jedan).

Ugovorne strane

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Za Izvršioca**  **\_\_\_\_\_\_\_\_\_\_\_\_\_\_** | | | | | | **Za Naručioca**  **G-Petrol d.o.o. Sarajevo** | | | |
|  | | |  |  | | |  |  |
| [svojeručni potpis] | | | | | | [svojeručni potpis] | | | |
|  | |
| \_\_\_\_\_\_\_\_\_\_\_\_  Direktor | | | | | | Milan Čolović,  Direktor | | | |
|  | | |  |  | | |  |  |
| [datum potpisa] | | | | | | [datum potpisa] | | | |
|  | | | |