# UGOVOR

# o povjerljivosti

Zaključen između:

**1.** **G-Petrol d.o.o.**, sa sjedištem u Sarajevu, Ulica Tešanjska 24 a, Avaz Twist Tower,  Rješenje Općinskog

suda u Sarajevu broj 065-0-Reg-13-0003569, MBS: 65-01-0638-11, JIB: 4209277550009, PIB: 209277550009

(u daljem tekstu „Društvo“),  koga  zastupa Srđan Pešević, Direktor,s jedne strane,

i

**2. \_\_\_\_\_\_\_\_\_\_\_\_\_\_\_\_\_\_.**,sa sjedištem u **\_\_\_\_\_\_\_\_\_\_\_\_**, ulica **\_\_\_\_\_\_\_\_\_\_\_\_**,: Matični broj: **\_\_\_\_\_\_\_\_\_\_\_\_**), JIB: **\_\_\_\_\_\_\_\_\_\_\_\_**, PIB **\_\_\_\_\_\_\_\_\_\_\_\_**, koga zastupa **\_\_\_\_\_\_\_\_\_\_\_\_**, Direktor, , s druge strane,

u daljem tekstu sa zajedničkim nazivom: **„Strane“**, pojedinačno: „Strana“, pri čemu svaka strana može biti i Davalac i Primalac povjerljivih podataka u smislu ovog Ugovora:

**Član 1.**

Strane su saglasne da u sklopu svojih sadašnjih i budućih zajedničkih poslovnih aktivnosti, uključujući, ali ne ograničavajući se na promotivne, konsultantske, pred-ugovorne, ugovorne i post-ugovorne aktivnosti (u daljem tekstu: Poslovne aktivnosti), omoguće pristup i razmjenu podataka koji predstavljaju Povjerljive podatke, te da štite njihovu povjerljivost na način i pod uslovima utvrđenim ovim Ugovorom i internim aktima Strana i zakonima i propisima važećim u Bosni i Hercegovini.

**Član 2.**

Strane su saglasne da termini koji se koriste, odnosno proističu iz ovog ugovornog odnosa imaju sledeće značenje:

**Povjerljivi podaci** – jesu podaci i informacije koje spadaju u Poslovnu tajnu i ostale povjerljive informacije (u daljem tekstu: "Povjerljivi podaci").

**Poslovna tajna -** jeste bilo koji podatak i/ili informacija koja ima komercijalnu vrijednost zato što nije opće poznata, niti je dostupna trećim licima koja bi njenim korištenjem ili saopćavanjem mogla ostvariti ekonomsku korist, i koja je od strane njenog držaoca zaštićena odgovarajućim mjerama u skladu sa zakonom, poslovnom logikom, ugovornim obavezama ili odgovarajućim standardima, u cilju očuvanja njene tajnosti, a čije bi saopćavanje trećem licu moglo nanijeti štetu držaocu poslovne tajne. Poslovnom tajnom smatraju se i:

* drugi podaci koji su posebnim zakonom, drugim propisom ili aktom pravnog lica proglašeni Poslovnom tajnom.

**Ostale povjerljive informacije** – pod ostalim povjerljivim informacijama podrazumijevaju se svi ostali podaci i dokumenti o Davaocu i/ili u vezi sa Davaocem, koji ne predstavljaju Poslovnu tajnu, ali iz čije sadržine, prirode, porijekla, svrhe i/ili namjene proizilazi da predstavljaju povjerljive informacije, čije čuvanje jeste u interesu Davaoca, tj. čije objelodanjivanje i/ili saopćavanje od strane lica u čijem su posjedu bilo kom drugom licu, šteti ili može škoditi tj. nanijeti štetu Davaocu, bilo neposredno ili posredno. U Ostale povjerljive informacije spadaju i oni podaci i dokumenti koje kao takve izričito odredi odgovarajući organ Davaoca.

**Nosači informacija** – su materijalni i elektronski mediji, glas-govor, signali, fizičko polje i informacione baze podataka u kojima je sadržana ili preko koje se prenose Povjerljivi podaci.

**Oznake stepena tajnosti** – rekviziti (oznake i opisi), koji svjedoče o povjerljivosti podataka sadržanih na nosaču informacija, a koji se stavljaju na sam nosač i (ili) na njegovu prateću dokumentaciju.

**Davalac** – Strana koja je držalac podataka i/ili informacija koje predstavljaju Povjerljive podatke, koja Primaocu predaje podatke i/ili informacije koje predstavljaju Povjerljive podatke.

**Primalac** – Strana koja od Davaoca prima podatke i/ili informacije koje predstavljaju Povjerljive podatke, te prijemom istih postaje držalac Povjerljivih podataka.

**Član 3.**

Primalac preuzima na sebe obavezu da štiti Povjerljive podatke Davaoca u istoj mjeri kao i sopstvene, sa pažnjom dobrog privrednika.

**Član 4.**

Primalac se obavezuje da čuva Povjerljive podatke Davaoca koje sazna ili primi preko bilo kog nosača informacija, da ne vrši prodaju, razmjenu, objavljivanje, odnosno dostavljanje Povjerljivih podataka Davaoca trećim licima na bilo koji način, bez prethodne pisane saglasnosti Davaoca.

Obaveza iz prethodnog stava ne postoji u slučajevima:

a) kada se od Primaoca zahtjeva potpuno ili djelimično dostavljanje Povjerljivih podataka Davaoca nadležnim organima vlasti, u skladu s važećim zakonodavstvom, sudskom odlukom ili aktom državnog organa, uz uslov da se dostavljaju samo zahtjevani dijelovi Povjerljivih podataka i/ili zahtjevani Povjerljivi podaci,i uz obavezu Primaoca da o tome obavijesti Davaoca pisanim putem na odgovarajući način;

b) kad Primalac dostavlja Povjerljive podatke Davaoca svojim zaposlenima i drugim ovlašćenim licima radi ispunjavanja obaveza Primaoca prema Davaocu i u mjeri u kojoj je potrebno za ispunjenje tih obaveza, uz uslov da Primalac ostane odgovoran za poštovanje odredaba ovog Ugovora o povjerljivosti;

c) kad Primalac dostavlja Povjerljive podatke Davaoca pravnim licima koja se smatraju njegovim povezanim društvima, s tim da Primalac preuzima punu odgovornost za postupanje navedenih pravnih lica sa dobijenim podatkom u skladu sa obavezama Primaoca iz ovog Ugovora o povjerljivosti.

**Član 5.**

Strane se obavezuju da će Povjerljive podatke, kada se oni razmjenjuju preko nezaštićenih veza (faks, INTERNET, i slično), razmjenjivati samo uz primjenu uzajamno prihvatljivih metoda kriptovanja, kombinovanih sa odgovarajućim postupcima koji zajedno obezbeđuju očuvanje povjerljivosti podataka.

**Član 6.**

Svaka od Strana je obavezna da odredi:

* ime i prezime lica zaduženih za razmjenu Povjerljivih podataka (u daljem tekstu: Zaduženo lice),
* poštansku adresu za razmenu dokumenata u papirnom obliku, kad se podaci razmjenjuju u papirnom obliku
* e-mail adresu za razmjenu elektronskih dokumenata, kad se podaci dostavljaju korišćenjem INTERNET-a

i da o tome obavijesti drugu Stranu, pisanim dokumentom koji je potpisan od strane ovlaštenog zastupnika Strane koja šalje dokument sa povjerljivim podacima.

Razmjena podataka i/ili informacijakoji predstavljaju Povjerljive podatke ne može početi prije ispunjenja obaveza iz prethodnog stava.

Sva obavještenja, zahtjevi i druga prepiska u toku važenja ovog Ugovora, kao i prepiska u slučaju sudskog spora između Strana, vrši se u pisanoj formi, i to: preporučenom poštom sa povratnicom ili direktnom dostavom na adresu ugovorne strane ili putem elektronske pošte na kontakte koji su utvrđeni u skladu sa stavom 1 ovog člana.

**Član 7.**

Ukoliko je primopredaja podataka/ ili informacija koji predstavljaju Povjerljive podatke obavljena korištenjem elektronske pošte Primalac je obavezan da odmah nakon prijema poruke sa priloženim Povjerljivim podacima pošalje poruku Davaocu sa potvrdom da je poruka primljena.

Ukoliko Zaduženo lice Davaoca ne primi potvrdu o prijemu poruke sa priloženim Povjerljivim podacima u roku od dva radna dana, računajući u ovaj rok i dan kada je poruka poslata, obavezan je da obustavi dalje slanje podataka da zajedno sa Primaocem utvrdi razlogе kašnjenja potvrde. Slanje podataka i/ili informacija koje predstavljaju Povjerljive podatke se može nastaviti kad i ukoliko se pokaže da tajnost podataka nije narušena, kao i da nisu narušene odredbe ovog Ugovora.

**Član 8.**

Dostavljanje Povjerljivih podatka Primaocu, u štampanoj formi ili elektronskim putem, vrši se uz slijedeću napomenu:

„Podaci i informacije koje se nalaze u ovom dokumentu predstavljaju Povjerljive podatke \_\_\_\_\_\_\_\_\_\_\_\_\_\_\_\_\_\_.

/ naziv strane Davaoca/

Dokument ili njegovi dijelovi se ne mogu kopirati, reprodukovati ili ustupiti bez prethodne pisane saglasnosti \_\_\_\_\_\_\_\_\_\_\_\_\_\_\_\_“.

/naziv strane Davaoca/

Prilikom dostavljanja Povjerljivih podataka u skladu sa prethodnim stavom, na prazne linije teksta napomene iz prethodnog stava, unosi se naziv Strane koja je Davalac Povjerljivih podataka.

Oznake stepena tajnosti za G- Petrol d.o.o. Sarajevo:

* Nosači informacija u kojima, ili na kojima, se nalazi Poslovna tajna moraju da sadrže sljedeće oznake stepena tajnosti:

**Poslovna tajna**

**G-Petrol d.o.o. Sarajevo, Tešanjska 24a,**

**Avaz Twist Tower.**

* Nosači informacija u kojima, ili na kojima, se nalazi Ostale povjerljive informacije moraju da sadrže sljedeće oznake stepena tajnosti:

**Povjerljivo**

**G-Petrol d.o.o. Sarajevo, Tešanjska 24a,**

**Avaz Twist Tower.**

Oznake stepena tajnosti za **\_\_\_\_\_\_\_\_\_\_\_\_**:

* Nosači informacija u kojima, ili na kojima, se nalazi Poslovna tajna moraju da sadrže sljedeće oznake stepena tajnosti:

**Poslovna tajna**

**\_\_\_\_\_\_\_\_\_\_\_\_.**

**\_\_\_\_\_\_\_\_\_\_\_\_**

* Nosači informacija u kojima, ili na kojima, se nalazi Ostale povjerljive informacije moraju da sadrže sljedeće oznake stepena tajnosti:

**Povjerljivo**

**\_\_\_\_\_\_\_\_\_\_\_\_.**

**\_\_\_\_\_\_\_\_\_\_\_\_**

Ukoliko se radi o usmenom dostavljanju podataka i/ili informacija koji predstavljaju Povjerljive podatke, isti će se smatrati Povjerljivim podacima Davaoca ukoliko je to naznačeno prilikom usmenog dostavljanja i ukoliko je o tome u roku od 3 (tri) radna dana od dana usmenog dostavljanja, Primaocu dostavljena napomena u pisanoj formi (u štampanoj formi ili elektronskim putem).

**Član 9.**

Obaveze iz ovog Ugovora odnose se i na Povjerljive podatke kojima su strane imale pristup ili su je razmijenile do trenutka zaključenja ovog Ugovora.

Obaveze iz ovog Ugovora odnose se i na podatkei/ili informacije Davaoca koje predstavljaju Povjerljive podatke u smislu ovog Ugovora, a kojima je Primalac imao pristup ili je do njih došao slučajno tokom realizacije Poslovnih aktivnosti iz člana 1. ovog Ugovora.

**Član 10.**

Davalac ostaje vlasnik dostavljenih podatakai informacija koji predstavljaju Povjerljive podatke. Davalac ima pravo da, u bilo kom momentu, zahtjeva od Primaoca povraćaj originalnih Nosača informacija koji sadrže Povjerljive podatke Davaoca.

Najkasnije u roku od trideset (30) dana od dana prijema takvog zahtjeva, Primalac je u obavezi da vrati sve primljene Nosače informacija koji sadrže Povjerljive podatke Davaoca i uništiti sve kopije i reprodukcije tih podataka (u bilo kom obliku, uključujući, ali ne ograničavajući se na elektronske medije) koje su u posjedu Primaoca i/ili u posjedu lica kojima su isti predati.

Prethodni stav se ne odnosi na podatke koje je Primalac obavezan da čuva u skladu sa primijenjenom zakonskom regulativom iz člana 16.ovog Ugovora.

**Član 11.**

Ukoliko u toku trajanja obaveza iz ovog Ugovora, dođe do statusnih promjena kod ugovornih Strana, prava i obaveze prelaze na odgovarajućeg pravnog sljedbenika (sljedbenike). U slučaju eventualne likvidacije Primaoca, Primalac je dužan da do okončanja likvidacionog postupka obezbijedi povraćaj Davaocu svih originala i uništavanje svih primjeraka i oblika kopija primljenih Nosača informacija.

**Član12.**

Primalac snosi odgovornost za svaku i svu štetu koju pretrpi Davalac zbog kršenja odredbi ovog Ugovora o povjerljivosti, kao i zbog eventualnog otkrivanja Povjerljivih podataka Davaoca od strane trećeg lica kome je Primalac dostavio Povjerljive podatke Davaoca.

**Član 13.**

Strane će nastojati da sve eventualne sporove nastale iz, u vezi sa, ili usljed kršenja odredbi ovog Ugovora, regulišu sporazumno. Ukoliko se sporazum ne postigne, ugovara se stvarna nadležnost suda u Sarajevu.

**Član 14.**

Eventualne izmjene i dopune ovog Ugovora na snazi su samo uslučaju da su sastavljene u pisanoj formi u obliku aneksa Ugovora i potpisane na propisani način od strane ovlaštenih predstavnika svake od Strana.

**Član 15.**

Stupanjem na snagu ovog Ugovora prestaju da važe svi prethodni pisani i usmeni ugovori ili sporazumi koji regulišu pitanja razmjene i zaštite povjerljivosti između Strana.

Ovaj Ugovor ne obavezuje Strane da zaključe ili da nastave sa bilo kojim mogućim odnosom ili transakcijom.

Svaka Strana ima pravo da uskrati dostavljanje određenih podataka i/ili informacija drugoj ugovornoj strani.

**Član 16.**

Na sve što nije regulisano odredbama ovog Ugovora, primjeniće se odredbe pozitivnopravnih propisa Bosne i Hercegovine primjenljivih s obzirom na predmet Ugovora.

**Član 17.**

Ovaj Ugovor se smatra zaključenim na dan kada su ga potpisali ovlašteni zastupnici obadvije Strane, a ako ga ovlaštemi zastupnici nisu potpisali na isti dan, Ugovor se smatra zaključenim na dan drugog potpisa po vremenskom redoslijedu.

Ugovor se zaključuje na određeno vrijeme i važi 2 godine od dana zaključenja u skladu sa prethodnim stavom ovog člana.

Obaveza zaštite razmijenjenih podataka i informacija koji predstavljaju Povjerljive podatke ostaje na snazi 10 godina od momenta prestanka važenja ovog Ugovora.

**Član 18.**

Ovaj Ugovor je potpisan u dva (2) istovjetna primjerka od kojih, po jedan (1) primjerak zadržava svaka Strana.

Ugovorne strane saglasno izjavljuju da su ugovor pročitale, razumjele i da ugovorne odredbe u svemu predstavljaju izraz njihove stvarne volje.

|  |  |  |  |  |  |  |
| --- | --- | --- | --- | --- | --- | --- |
| **za**  **\_\_\_\_\_\_\_\_\_\_\_\_.** | | | **za**  **G-Petrol d.o.o. Sarajevo** | | | |
|  |  |  | |  |  |
| [svojeručni potpis] | | | [svojeručni potpis] | | | |
|  |  |  | |  |  |
| **\_\_\_\_\_\_\_\_\_\_\_\_** | | | Srđan Pešević,  Direktor | | | |
|  |  |  | |  |  |
| [datum potpisa] | | | [datum potpisa] | | | |